CELEX: 52017PC0157
Language: bg
Date: 2017-04-07
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията във връзка със заявление от Финландия — EGF/2016/008 FI/Nokia Network Systems

ЕВРОПЕЙСКА КОМИСИЯ
            Брюксел, 7.4.2017
            COM(2017) 157 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка съсзаявление от Финландия — EGF/2016/008 FI/Nokia Network Systems
            
               
         
         
            
               ОБЯСНИТЕЛЕН МЕМОРАНДУМ
            
            
            
               КОНТЕКСТ НА ПРЕДЛОЖЕНИЕТО
            
            
               1.Приложимите разпоредби за предоставяне на финансово участие от Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).
            
            
               2.На 22 ноември 2016 г. Финландия подаде заявление EGF/2016/008 FI/Nokia Network Systems за предоставяне на финансово участие от ЕФПГ във връзка с извършени съкращения
                  2
                в Nokia Oy (Nokia Network Systems) и при трима доставчици и производители надолу по веригата във Финландия.
            
            
               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени. 
            
            
            
               ОБОБЩЕНИ ДАННИ ЗА ЗАЯВЛЕНИЕТО
            
            
                     
                        Заявление по ЕФПГ
                     
                  
                  
                     
                        EGF/2016/008 FI/Nokia Network Systems
                     
                  
               
                     
                        Държава членка
                     
                  
                  
                     
                        Финландия
                     
                  
               
                     
                        Засегнат(и) регион(и) (ниво 2 по NUTS
                           3
                        )
                     
                  
                  
                     
                        Helsinki-Uusimaa (Uusimaa) (FI1B),
                     
                     
                        Länsi-Suomi (Pirkanmaa) (FI19),
                     
                     
                        Pohjois- ja Itä-Suomi (Pohjois-Pohjanmaa) (FI1D)
                     
                  
               
                     
                        Дата на подаване на заявлението
                     
                  
                  
                     
                        22 ноември 2016 г.
                     
                  
               
                     
                        Дата на потвърждението за получаване на заявлението
                     
                  
                  
                     
                        22 ноември 2016 г.
                     
                  
               
                     
                        Дата на искането за допълнителна информация
                     
                  
                  
                     
                        2 декември 2016 г.
                     
                  
               
                     
                        Срок за предоставяне на допълнителната информация
                     
                  
                  
                     
                        13 януари 2017 г.
                     
                  
               
                     
                        Срок за приключване на оценката
                     
                  
                  
                     
                        7 април 2017 г.
                     
                  
               
                     
                        Критерий за намеса
                     
                  
                  
                     
                        Член 4, параграф 1, буква а) от Регламента за ЕФПГ
                     
                  
               
                     
                        Основно предприятие
                     
                  
                  
                     
                        Nokia Oy (Nokia Network Systems)
                     
                  
               
                     
                        Брой на засегнатите предприятия
                     
                  
                  
                     
                        4
                     
                  
               
                     
                        Сектор(и) на икономическа дейност
                     
                     
                        (разделение по NACE Rev. 2)
                           4
                        
                     
                  
                  
                     
                        Разделение 26 — Производство на компютърна и комуникационна техника, електронни и оптични продукти 
                     
                  
               
                     
                        Брой дъщерни предприятия, доставчици и производители надолу по веригата
                     
                  
                  
                     
                        3
                     
                  
               
                     
                        Референтен период 
                     
                  
                  
                     
                        2 юни 2016 г. — 2 октомври 2016 г.
                     
                  
               
                     
                        Брой на съкращенията по време на референтния период (а)
                     
                  
                  
                     
                        945
                     
                  
               
                     
                        Брой на съкращенията преди или след референтния период (б)
                     
                  
                  
                     
                        0
                     
                  
               
                     
                        Общ брой на съкращенията 
                     
                  
                  
                     
                        945
                     
                  
               
                     
                        Общ брой на бенефициерите, отговарящи на критериите
                     
                  
                  
                     
                        945
                     
                  
               
                     
                        Общ брой на бенефициерите от целевата група
                     
                  
                  
                     
                        821
                     
                  
               
                     
                        Брой на младите хора от целевата група, които не работят и не са ангажирани в никаква форма на образование или обучение
                     
                  
                  
                     
                        0
                     
                  
               
                     
                        Бюджет за персонализирани услуги (EUR)
                     
                  
                  
                     
                        4 154 000
                     
                  
               
                     
                        Бюджет за прилагането на ЕФПГ
                           5
                         (EUR)
                     
                  
                  
                     
                           249 000
                     
                  
               
                     
                        Общ бюджет (EUR)
                     
                  
                  
                     
                        4 403 000
                     
                  
               
                     
                        Финансово участие от ЕФПГ (60 %) (EUR)
                     
                  
                  
                     
                        2 641 800
                     
                  
               
               ОЦЕНКА НА ЗАЯВЛЕНИЕТО
            
            
               Процедура
            
            
               4.Финландия подаде заявление EGF/2016/008 FI/Nokia Network Systems на 22 ноември 2016 г., в срок от 12 седмици от датата, на която са изпълнени критериите за намеса, определени в член 4 от Регламента за ЕФПГ. Комисията потвърди в същия ден получаването на заявлението, а на 2 декември 2016 г. поиска допълнителна информация от Финландия. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 7 април 2017 г. 
            
            
               Засегнати предприятия и бенефициери
            
            
               Засегнати предприятия и бенефициери
            
            
               5.Заявлението се отнася до 945 съкратени работници в Nokia Oy и при трима доставчици. Основното предприятие осъществява дейност в икономическия отрасъл от разделение 26 по NACE Rev. 2 (Производство на компютърна и комуникационна техника, електронни и оптични продукти). 
            
            
               6.Nokia Network Systems е дъщерно дружество, изцяло притежавано от Nokia Oy във Финландия. Nokia Network Systems е дружество в областта на мрежовото и комуникационното оборудване.
            
            
            
                     
                        Предприятия и брой на съкратените лица през референтния период
                     
                  
               
                     
                        Nokia Oy
                     
                  
                  
                     
                        940
                     
                  
                  
                     
                        Lionbridge Oy
                     
                  
                  
                     
                        1
                     
                  
               
                     
                        Eilakaisla Oy
                     
                  
                  
                     
                        1
                     
                  
                  
                     
                        ManpowerGroup Solutions Oy
                     
                  
                  
                     
                        3
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Общ брой на предприятията: 4
                     
                  
                  
                     
                        Общ брой на съкратените лица: 
                     
                  
                  
                     
                        945
                     
                  
               
                     
                        Общ брой на самостоятелно заетите лица, чиято дейност е прекратена: 
                     
                  
                  
                     
                        0
                     
                  
               
                     
                        Общ брой на отговарящите на критериите работници и самостоятелно заети лица: 
                     
                  
                  
                     
                        945
                     
                  
               
               Критерии за намеса
            
         
         
            
               7.Финландия е подала заявлението в съответствие с критериите за намеса по член 4, параграф 1, буква а) от Регламента за ЕФПГ, съгласно който следва да са налице съкращения на най-малко 500 работници за референтен период от четири месеца в държава членка, включително съкращения при доставчици и производители надолу по веригата. 
            
            
               8.Четиримесечният референтен период за заявлението започва на 2 юни 2016 г. и приключва на 2 октомври 2016 г. 
            
            
               9.Съкращенията по време на референтния период са, както следва:
            
            
               –940 работници, съкратени в Nokia Oy,
            
            
               –5 работници, съкратени при трима доставчици и производители надолу по веригата на Nokia Oy.
            
            
               Изчисляване на броя на съкращенията и на случаите на прекратяване на дейност
            
            
               10.Съкращенията през референтния период са изчислени, както следва:
            
            
               –945, считано от датата на индивидуалното предизвестие от работодателя за съкращаване или за прекратяване на трудовия договор на работника.
            
            
               Отговарящи на критериите бенефициери
            
            
               11.Общият брой на отговарящите на критериите бенефициери е 945 души.
            
            
               Връзка между съкращенията и големи структурни промени в моделите на световната търговия вследствие на глобализацията, предмет на Регламент (ЕО) № 546/2009
            
            
               12.С цел да се установи връзката между съкращенията и големите структурни промени в моделите на световната търговия вследствие на глобализацията, предмет на Регламент (ЕО) № 546/2009, Финландия твърди, че секторът на ИКТ е един от тези промишлени сектори, които са най-уязвими по отношение на промените в световната икономика поради силната конкуренция, бързия технологичен напредък и иновациите, сливанията, придобиванията и възлагането на дейности на външни изпълнители. 
            
            
               13.В сектора на ИКТ възлагането на производството на компоненти на външни изпълнители и като цяло общите производствени процеси бяха отговорът на европейските производители на нарастващата необходимост от спечелване на конкурентно предимство при бързо променящата се конкуренция предимно от Източна Азия. 
            
            
               14.Досега конкурентите от Източна Азия използваха ниски маржове като източник на конкурентно предимство. Сега те реинвестират печалбите си в научноизследователска и развойна дейност. Източноазиатските конкуренти навлизат агресивно на пазара и поставят европейските дружества в още по-трудно положение.
            
            
               15.Секторът беше засегнат от падащите цени и по-слабото търсене от страна на телекомуникационните дружества. Това не попречи на китайските предприятия да продължат да навлизат на пазарите в Европа
                  6
               .
            
            
               16.Жизненият цикъл на продуктите и свързаните с тях софтуерни решения е твърде кратък. Свързаните с продукти и/или софтуер ноу-хау и образование, които са необходими в тази област, остаряват бързо. 
            
            
               17.Конкуренцията между работниците от ЕС и тези от страните извън ЕС е силна. Служителите в европейския сектор на ИКТ застаряват и са с по-ниска степен на образование от своите американски и азиатски колеги. Финландските специалисти в областта на ИКТ са изправени пред все по-голяма конкуренция в световен мащаб в сравнение със служителите във всеки друг сектор.
            
            
               18.Към днешна дата за сектора на производство на компютърна и комуникационна техника, електронни и оптични продукти са подадени 15 заявления по ЕФПГ, от които 12 се основават на глобализация при търговията, а 3 — на световната финансова и икономическа криза. Три заявления от 15-те бяха подадени от Финландия
                  7
               .
            
            
               Събития, довели до съкращенията и до прекратяване на дейността 
            
            
               19.През последните две години секторът на ИКТ във Финландия се характеризира едновременно с голям брой назначения и със значителни съкращения. Съществува съществен натиск да се поддържа конкурентоспособността на продуктите. 
            
         
         
            
               20.През последните години се наблюдават важни тенденции в сферата на ИТ мрежовата дейност. Съществува все по-голяма необходимост от ефикасност и от разширяване на спектъра от услуги. 
            
            
               21.През 2008 г. технологичната промишленост наброяваше средно 326 000 служители. До 2015 г. в нея са били заети 289 000 души
                  8
               . В рамките на този бранш броят на служителите в сектора на ИКТ нарасна от 52 000 през 2008 г. до 60 000 през 2015 г. През този период изчезнаха много работни места, много други бяха създадени в сектора на ИКТ. 
            
            
               22.През последните години Nokia Oy основа съвместно предприятие със Siemens за мрежови технологии, договори продажбата на част от дейността си на Microsoft и се сля с Alcatel, за да може да се конкурира с по-големи конкуренти в сферата на мрежовите комуникации. През 2016 г. Nokia Oy докладва за съкращения на персонала. Nokia Oy има за цел до края на 2018 г. да намалява оперативните си разходи с по 900 милиона евро на година. Същевременно Nokia е предприела действия по прехвърляне на своите ресурси към технологии на бъдещето. 
            
            
               23.Програмата за преобразуване на Nokia Oy в световен мащаб, включително съкращенията на персонал, е необходима, за да бъде в състояние да се конкурира с конкурентите от Източна Азия. Съответните съкращения на персонала се очаква да приключат до края на 2018 г. 
            
            
               24.Лицата, които са загубили работата си в Nokia Oy през 2016 г., са с висока (40 %) и средна квалификация (60 %). Те са работили в областта на програмирането и проектирането.
            
            
               Предполагаемо въздействие на съкращенията върху местната, регионалната или националната икономика и заетост
            
            
               Uusimaa
            
            
               25.В региона Uusimaa общите икономически условия в основните сектори се влошават и промишлените отрасли са намалили своя персонал през последните три месеца
                  9
               . Общият оборот от продажбите на дружествата в сектора на информационните и комуникационните технологии е намалял с 2,5 % през първото тримесечие на 2016 г.
                  10
                
            
            
               26.През периода 2012—2016 г. мащабните съкращения в района на Espoo, Helsinki и Vantaa засегнаха най-вече електронната и софтуерната промишленост (през посочения период бяха съкратени 6000 работници). По-малки предприятия и подизпълнители също са съкратили персонал.
            
            
               27.Nokia Oy е най-голямото ИКТ дружество във Финландия. През 2014 г. в региона Uusimaa бяха създадени 730 нови дружества в сектора на ИКТ, докато други 759 бяха закрити. През същата година предприятията в сектора на ИКТ в  този регион наброяваха 7114 (което представлява 51 % от общия брой на национално равнище). 
            
            
               28.Служителите, съкратени от Nokia Oy в региона Uusimaa са най-вече с висока и средна квалификация; половината от тях са на възраст над 50 години. Те са работили в областта на програмирането и проектирането. Професионалните им умения в много случаи са остарели.
            
            
               29.Положението в региона Uusimaa е трудно за висококвалифицираните инженери и служителите над 50 години. 
            
            
               30.Равнището на безработицата сред високообразованите лица като цяло е високо 
                  11
               ; тя не е разпространена единствено сред служители с технически квалификации. В статистическите данни за безработицата в региона Uusimaa фигурират също офис служители, счетоводители и служители, водещи платежни ведомости.
            
            
               Pirkanmaa
            
            
               31.От гледна точка на оборота промишлеността е най-големият икономически сектор в региона Pirkanmaa, като основните области са технологичната промишленост (48 %), горската промишленост (25 %) и производството на химикали, каучук и пластмаси (18 %)
                  12
               . 
            
            
               32.През септември 2016 г. броят на търсещите работа безработни лица, регистрирани в службата по заетостта и икономическото развитие на Pirkanmaa, е 36 186, което е с 1 % повече от предходната година
                  13
               . Равнището на безработица в региона Pirkanmaa от дълго време е над средното за страната.
            
            
               33.Основната причина за трайно високото равнище на безработица през последните години е кризата в производствената дейност в региона, ориентирана към износ и основана на промишления сектор, както и драстичните структурни промени, особено в сектора на ИКТ. През 2015 г. ключови дружества в областта на ИКТ в региона Pirkanmaa са съкратили повече от 1000 служители.
            
            
               34.Структурните проблеми, пред които е изправен регионът Pirkanmaa, намират израз в повишената безработица сред високообразованите лица, която се е увеличила с повече от два пъти в периода 2012—2016 г. До средата на 2016 г. около 33 % от безработните лица с диплома за висше образование са били безработни за повече от една година без прекъсване
                  14
               .
            
            
               Pohjois-Pohjanmaa
            
            
               35.Равнището на безработица е все още високо в региона North Ostrobothnia. Делът на безработните лица, търсещи работа, се задържа над средната стойност на национално равнище. В края на април 2016 г. равнището на безработица на национално равнище беше 13,0 %,14,3 % в North Ostrobothnia и 16,1 % в Oulu
                  15
               .
            
         
         
            
               36.По-голямата част от сектора на ИКТ в North Ostrobothnia се намира в региона Oulu. Трудната стопанска конюнктура и усилията на дружествата да рационализират своята дейност през последните години доведоха до драстични съкращения. 
            
            
               37.Броят на служителите е намалял значително в сравнение със стойностите в края на миналото десетилетие в този регион. Поради съкращения и икономии публичният сектор не може да наеме толкова хора, колкото преди. Продължителната икономическа рецесия и структурната промяна в областта доведоха до по-дълги периоди на безработица. 
            
            
               38.Съкращенията в Nokia Oy допълнително утежниха проблема с безработицата в сектора на ИКТ в Oulu, където положението беше лошо още преди това. Oulu се намира на отдалечено място; в близост няма други градове, предлагащи  алтернативни работни места.
            
            
               39.Положението в региона е особено трудно за мениджърите на проекти в областта на ИКТ и за монтажния персонал. Те са безработни от дълго време, така че опитът им е остарял. 
            
            
               40.В региона Oulu съществуват възможности за работа в нови сектори на растеж. Много от съкратените служители имат солидни квалификации в проектирането и разработването на продукти, които могат да бъдат използвани в сектора на ИКТ или в секторите, разработващи приложения в областта на ИКТ.
            
            
               Бенефициери от целевата група и предложени действия
            
            
               Бенефициери от целевата група
            
            
               41.Прогнозният брой на съкратените работници, които се очаква да вземат участие в мерките, е 821. По-долу е представена разбивката на тези работници по пол, гражданство и възрастова група:
            
            
                     
                        Категория
                     
                  
                  
                     
                        Брой на 
                           бенефициерите от целевата група
                     
                  
               
                     
                        Пол:
                     
                  
                  
                     
                        Мъже:
                     
                  
                  
                     
                        608
                     
                  
                  
                     
                        (74,0 %)
                     
                  
               
                     
                  
                  
                     
                        Жени:
                     
                  
                  
                     
                        213
                     
                  
                  
                     
                        (26,0 %)
                     
                  
               
                     
                        Гражданство:
                     
                  
                  
                     
                        Граждани на ЕС:
                     
                  
                  
                     
                        800
                     
                  
                  
                     
                        (97,4 %)
                     
                  
               
                     
                  
                  
                     
                        Граждани на трети държави:
                     
                  
                  
                     
                        21
                     
                  
                  
                     
                        (2,6 %)
                     
                  
               
                     
                        Възрастова група:
                     
                  
                  
                     
                        15—24 години:
                     
                  
                  
                     
                        6
                     
                  
                  
                     
                        (0,7 %)
                     
                  
               
                     
                  
                  
                     
                        25—29 години:
                     
                  
                  
                     
                        12
                     
                  
                  
                     
                        (1,5 %)
                     
                  
               
                     
                  
                  
                     
                        30—54 години:
                     
                  
                  
                     
                        632
                     
                  
                  
                     
                        (77,0 %)
                     
                  
               
                     
                  
                  
                     
                        55 — 64 години:
                     
                  
                  
                     
                        167
                     
                  
                  
                     
                        (20,3 %)
                     
                  
               
                     
                  
                  
                     
                        над 64 години:
                     
                  
                  
                     
                        4
                     
                  
                  
                     
                        (0,5 %)
                     
                  
               
               (*): Цифрите са закръглени, за да се избегнат прекалено много десетични запетаи.
            
            
               Допустимост на предложените действия
            
            
               42.Персонализираните услуги, които се предвижда да бъдат предоставени на съкратените работници, включват следните действия: 
            
            
               –Предоставяне на съвети и други подготвителни мерки
            
            
               Целта на обучението за търсене на работа е да осигури на участниците повече информация за пазара на труда, да им помогне да набележат собствените си възможности и да подобри и актуализира техните умения за търсене на работа. Професионални съвети за намиране на работа: тази мярка има за цел да подкрепи и да даде насоки на лицето, търсещо работа, в търсенето на работа и в обучението на работното място. Чрез нея ще се предоставят насоки за намиране на работа на лицето, търсещо работа. 
            
            
               –Професионални съвети за кариерно развитие: тази мярка е насочена към лицата, търсещи работа, които се нуждаят от функционална, интензивна и дългосрочна подкрепа в планирането на тяхното професионално развитие. Тя ще се основава предимно на групови дейности.
            
            
               –Експертни оценки: тази мярка има за цел да се оценят положението на лицата, търсещи работа, и нужните им услуги. Също така ще бъде организирана т.нар. игра на профили за подпомагане на лицата, търсещи работа, да идентифицират своите собствени области на компетентност.
            
            
               –Услуги по наемане на работа и бизнес услуги
            
            
               На лицата, търсещи работа, ще бъдат предоставени информация, съвети и експертни услуги за планиране на връщането им на работа. Мрежата EURES също ще бъде използвана за предаване на чуждестранните обяви за свободни работни места на лицата, търсещи работа. Учебна дейност ще бъде предоставяна чрез професионално обучение и обучение за подпомагане на предприемачеството. Предлаганите курсове се класифицират най-често като специализирани обучения, включително с получаване на дипломи. 
            
            
               –Целта на безвъзмездните средства за започване на стопанска дейност е да се насърчат започването на стопанска дейност и самостоятелната заетост на отделни лица. Целта на безвъзмездните средства за започване на стопанска дейност е да се осигури доход на начинаещия предприемач за периода, който се счита за необходим за започване и установяване на стопанската дейност на пълно работно време.
            
            
               –Ще бъдат предвидени субсидии за изплащане на възнаграждения за съкратените работници при наемането им на нова работа или професионално обучение, като бъдат намалени разходите за заплати на новия работодател за ограничен период от време. Субсидията за изплащане на възнаграждения е между 30 и 50 % от разходите за заплати на работника за ограничен период от време (6—24 месеца).
            
         
         
            
               –Помощи за пътуване, хотел и разходи по преместване
            
            
               Лицето, търсещо работа, може да получи помощ за пътни разходи и разходи за настаняване, направени за търсене на работа, или за пътни разходи и разходи за настаняване за участие в дейности по обучение, както и компенсация за разходи по преместване.
            
            
               43.Предложените действия, описани в настоящия документ, представляват активни мерки за пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.
            
            
               44.Финландия предостави поисканата информация относно действията, които са задължителни за засегнатото предприятие по силата на националното право или на колективни споразумения. Потвърдено беше, че финансовото участие от страна на ЕФПГ няма да замени тези действия.
            
            
               Прогнозен бюджет
            
            
               45.Общите прогнозни разходи са в размер на 4 403 000 EUR, като в тях се включват разходи за персонализирани услуги в размер на 4 154 000 EUR и разходи за дейности по подготовка, управление, информиране и популяризиране, контрол и докладване в размер на 249 000 EUR.
            
            
               46.Общият размер на заявеното финансово участие от ЕФПГ възлиза на 2 641 800 EUR (60 % от общия размер на разходите).
            
            
                     
                        Действия
                     
                  
                  
                     
                        Прогнозен брой участници
                     
                  
                  
                     
                        Прогнозни разходи за един участник
                        (EUR)*
                     
                  
                  
                     
                        Общо прогнозни разходи
                     
                     
                        (EUR) 
                     
                  
               
                     
                        Персонализирани услуги (действия по член 7, параграф 1, букви а) и в) от Регламента за ЕФПГ)
                     
                  
               
                     
                     
                        Предоставяне на съвети и други подготвителни мерки (Valmennukset ja muut valmentavat toimenpiteet)
                     
                     
                  
                  
                     
                        200
                     
                  
                  
                     
                        1200
                     
                  
                  
                     
                        240 000
                     
                  
               
                     
                        Услуги по наемане на работа и бизнес услуги (Työllisyys- ja yrityspalvelut)
                     
                     
                  
                  
                     
                        733
                     
                  
                  
                     
                        621
                     
                  
                  
                     
                        455 000
                     
                  
               
                     
                        Обучение (Koulutus)
                     
                  
                  
                     
                        420
                     
                  
                  
                     
                        6500
                     
                  
                  
                     
                        2 730 000
                     
                  
               
                     
                        Безвъзмездни средства за започване на стопанска дейност (Starttiraha)
                     
                  
                  
                     
                        15
                     
                  
                  
                     
                        9000
                     
                  
                  
                     
                        135 000
                     
                  
               
                     
                        Експертни оценки (Asiantuntija-arvioinnit)
                     
                  
                  
                     
                        30
                     
                  
                  
                     
                        1333
                     
                  
                  
                     
                        40 000
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Междинен сбор (a):
                     
                     
                        Процент от пакета от персонализирани услуги 
                     
                  
                  
                     
                        —
                     
                  
                  
                     
                        3 600 000
                     
                  
               
                     
                  
                  
                     
                  
                  
                     
                        (86,66 %)
                     
                  
               
                     
                        Помощи и стимули (действия по член 7, параграф 1, буква б) от Регламента за ЕФПГ)
                     
                  
               
                     
                        Субсидии за изплащане на възнаграждения (Palkkatuki)
                     
                     
                  
                  
                     
                        60
                     
                  
                  
                     
                        9000
                     
                  
                  
                     
                        540 000
                     
                  
               
                     
                        Помощи за пътуване, хотел и преместване (Liikkuvuusavustus) 
                     
                  
                  
                     
                        100
                     
                  
                  
                     
                        140
                     
                  
                  
                     
                        14 000
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Междинен сбор (б):
                     
                     
                        Процент от пакета от персонализирани услуги:
                     
                  
                  
                     
                        —
                     
                  
                  
                     
                        554 000
                     
                  
               
                     
                  
                  
                     
                  
                  
                     
                        (13,34 %)
                     
                  
               
                     
                        Действия по член 7, параграф 4 от Регламента за ЕФПГ
                     
                  
               
                     
                        1. Подготвителни действия
                     
                  
                  
                     
                        —
                     
                  
                  
                     
                        9000
                     
                  
               
                     
                        2. Управление
                     
                  
                  
                     
                        —
                     
                  
                  
                     
                        161 000
                     
                  
               
                     
                        3. Информиране и популяризиране
                     
                  
                  
                     
                        —
                     
                  
                  
                     
                        59 000
                     
                  
               
                     
                        4. Контрол и докладване
                     
                  
                  
                     
                        —
                     
                  
                  
                     
                        20 000
                     
                  
               
                     
                        Междинен сбор (в):
                     
                     
                        Процент от общите разходи:
                     
                  
                  
                     
                        —
                     
                  
                  
                     
                        249 000
                     
                  
               
                     
                  
                  
                     
                  
                  
                     
                        (5,66 %)
                     
                  
               
                     
                        Общо разходи (а + б + в):
                     
                  
                  
                     
                        —
                     
                  
                  
                     
                        4 403 000
                     
                  
               
                     
                        Участие на ЕФПГ (60 % от общия размер на разходите)
                     
                  
                  
                     
                        —
                     
                  
                  
                     
                        2 641 800
                     
                  
               
               (*) Прогнозните разходи за един работник са закръглени, за да се избегнат десетичните запетаи. Закръгляването обаче не оказва въздействие върху общите разходи за всяка мярка.
            
            
               47.Разходите за дейностите, определени в горната таблица като дейности по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Финландия потвърди, че тези действия са обвързани с активното участие на бенефициерите от целевата група в търсенето на работа или дейностите по обучение.
            
            
               48.Финландия потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR на бенефициер.
            
            
               Период на допустимост на разходите
            
            
               49.На 2 юни 2016 г. Финландия започна да предоставя персонализирани услуги на бенефициерите от целевата група. Поради това разходите за действията са допустими за предоставяне на финансово участие от ЕФПГ в периода от 2 юни 2016 г. до 22 ноември 2018 г.
            
            
               50.На 2 юни 2016 г. Финландия започна да покрива административните разходи, свързани с изпълнението на ЕФПГ. Поради това разходите за дейности по подготовка, управление, информация и популяризиране, контрол и докладване ще бъдат допустими за финансово участие от ЕФПГ в периода от 02 юни 2016 г. до 22 май 2019 г. 
            
            
               Допълване с действия, финансирани с национални средства или със средства от Съюза
            
            
               51.Източникът на предварително национално финансиране или съфинансиране е позицията на публичните служби по заетостта в рамките на административния клон на Министерството на икономиката и заетостта (МИЕ). Някои услуги ще бъдат финансирани и от оперативните разходи на центровете за икономическо развитие, транспорт и околна среда (центрове ELY) и на службите по заетостта и икономическото развитие (служби TE). Задачите, свързани с техническа помощ, ще бъдат финансирани от оперативните разходи на МИЕ и на центровете ELY.
            
            
               52.Финландия потвърди, че описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.
            
            
               Процедури за провеждане на консултации с бенефициерите от целевата група, с техни представители или със социалните партньори, както и с органите на местно и регионално равнище
            
            
               53.Финландия посочи, че координираният пакет от персонализирани услуги е бил изготвен в консултация със заинтересованите страни. МИЕ създаде група, която работи по съкращенията в Nokia и участва в изготвянето на заявлението по ЕФПГ. 
            
            
               54.Тази работна група включва представители на центровете ELY и на службите TE на Uusimaa, Pirkanmaa и Pohjois-Pohjanmaa. Другите представители са тези на Nokia Oy, на технологичните сектори на Финландия, на синдикалната организация Pro и на Съюза на професионалните инженери във Финландия. 
            
         
         
            
               Системи за управление и контрол
            
            
               55.В заявлението е описана системата за управление и контрол, в която са определени отговорностите на съответните органи. Финландия нотифицира Комисията, че финансовото участие ще бъде управлявано от МИЕ, което действа като управляващ и сертифициращ орган за ЕФПГ и като междинен орган, разпределящ средствата от ЕФПГ. Функциите по управлението във връзка с ЕФПГ са възложени на департамента по заетостта и предприемачеството. 
            
            
               56.Функциите по сертифицирането са възложени на отдела по човешки ресурси и администрация. Плащанията на бенефициерите се извършват чрез регионалните центрове ELY и служби ТЕ. 
            
            
               57.По отношение на одитирането отговорният орган е независимият отдел за вътрешен одит, който работи под ръководството на постоянния секретар на МИЕ.
            
            
               Ангажименти, поети от засегнатата държава членка
            
            
               58.Финландия е предоставила всички необходими гаранции за това, че: 
            
            
               –при достъпа до предложените действия и тяхното изпълнение ще се спазват принципите на равнопоставеност и недискриминация;
            
            
               –са спазени изискванията, определени в националното законодателство и в законодателството на ЕС относно колективните съкращения;
            
            
               –когато дружеството, извършило съкращенията, е продължило дейността си след освобождаването на работниците, то е спазило своите правни задължения във връзка със съкращенията и е предприело съответните действия във връзка с работниците си;
            
            
               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;
            
            
               –предложените действия ще допълват действия, финансирани от структурните фондове;
            
            
               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.
            
            
               ОТРАЖЕНИЕ ВЪРХУ БЮДЖЕТА
            
            
               Бюджетно предложение
            
            
               59.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  16
                ЕФПГ не може да надхвърля максимален годишен размер от 150 милиона евро (по цени от 2011 г.).
            
            
               60.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 2 641 800 EUR, което представлява 60 % от общите разходи за предложените действия, за предоставяне на финансово участие по заявлението.
            
            
               61.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  17
               .
            
            
               Свързани актове
            
            
               62.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 2 641 800 EUR към съответните бюджетни редове.
            
            
               63.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.
            
         
         
            
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за мобилизиране на средства от Европейския фонд за приспособяване към глобализацията във връзка със
                  заявление от Финландия — EGF/2016/008 FI/Nokia Network Systems
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  18
               , и по-специално член 15, параграф 4 от него,
            
            
               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  19
               , и по-специално точка 13 от него,
            
            
               като взеха предвид предложението на Европейската комисия,
            
            
               като имат предвид, че:
            
            
               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.
            
            
               (2)В съответствие с предвиденото в член 12 от Регламент (ЕС, Евратом) № 1311/2013 на Съвета
                  20
                ЕФПГ не може да надхвърля максимален годишен размер от 150 милиона евро (по цени от 2011 г.).
            
            
               (3)На 22 ноември 2016 г. Финландия подаде заявление за мобилизиране на средства от ЕФПГ във връзка с извършените съкращения в икономическия отрасъл от разделение 26 по Статистическата класификация на икономическите дейности в Европейската общност (NACE) Rev. 2 (Производство на компютърна и комуникационна техника, електронни и оптични продукти) във Финландия. Към него беше предоставена допълнителна информация, както е предвидено в член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.
            
            
               (4)Поради това, за да бъде удовлетворено подаденото от Финландия заявление, следва да бъдат мобилизирани средства за предоставяне на финансово участие от ЕФПГ в размер на 2 641 800 EUR.
            
            
               (5)За да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,
            
            
               ПРИЕХА НАСТОЯЩОТО РЕШЕНИЕ: 
            
            
               Член 1
            
            
               В рамките на общия бюджет на Европейския съюз за финансовата 2017 година от Европейския фонд за приспособяване към глобализацията се мобилизират средства за предоставяне на сумата от 2 641 800 EUR под формата на бюджетни кредити за поети задължения и бюджетни кредити за плащания.
            
            
               Член 2
            
            
               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]. 
                  21*
            
            
               Съставено в Брюксел на  година.
            
         
         
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  ОВ L 347, 20.12.2013 г., стр. 855.
               
               
                  
                     (2)
                  По смисъла на член 3 от Регламента за ЕФПГ.
               
               
                  
                     (3)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).
               
               
                  
                     (4)
                  OВ L 393, 30.12.2006 г., стр. 1.
               
               
                  
                     (5)
                  Съгласно член 7, параграф 4 от Регламент (EС) № 1309/2013.
               
               
                  
                     (6)
                  
                  
                     http://www.telecomlead.com/telecom-equipment/revenue-analysis-shows-huawei-big-vs-ericsson-nokia-68634
                  
               
               
                  
                     (7)
                  EGF/2007/003 DE/BenQ, EGF/2007/004 FI/Perlos, EGF/2009/002 DE/Nokia, EGF/2009/008 IE/Dell, EGF/2009/023 PT/Quimonda, EGF/2010/008 AT/AT&S, EGF/2010/011 NL/NXP Semiconductors, EGF/2011/013 DK/Flextronics, EGF/2011/014 RO/Nokia, EGF/2011/025 IT/Lombardia, EGF/2012/006 FI/Nokia Salo, EGF/2012/007 IT/VDC Technologies, EGF/2013/001 FI/Nokia, EGF/2014/014 DE/Aleo Solar, EGF/2016/002 SE/Ericson.
               
               
                  
                     (8)
                  
                  
                     http://teknologiateollisuus.fi/sites/default/files/file_attachments/personnel.pdf
                  
               
               
                  
                     (9)
                  https://ek.fi/en/current/2016/05/04/ek-business-tendency-survey-general-business-outlookwill-remain-rather-weak
               
               
                  
                     (10)
                  http://www.stat.fi/til/ntp/2016/01/ntp_2016_01_2016-06-03_tie_001_en.html
               
               
                  
                     (11)
                  http://www.akava.fi/tyoelama/akavalaiset_tyoelamassa/tyottomyystilastot/1._korkeasti_koulutettujen_tyottomyys
               
               
                  
                     (12)
                  http://pirkanmaantalous.fi/innovaatiotilannekuva/situational-picture-of-innovation-2016-new-scale-new-competences
               
               
                  
                     (13)
                  http://www.temtyollisyyskatsaus.fi/graph/tkat/tkat.aspx?lang=en&ely=04#
               
               
                  
                     (14)
                  http://www.temtyollisyyskatsaus.fi/graph/tkat/tkat.aspx?lang=en&ely=04#
               
               
                  
                     (15)
                  http://www.elykeskus.fi/documents/10191/14617851/Tkat_en_huhtikuu_2016.pdf/7338d392-14e3-4fe5-846f-5d0bfd136734
               
               
                  
                     (16)
                  ОВ L 347, 20.12.2013 г., стр. 884.
               
               
                  
                     (17)
                  ОВ С 373, 20.12.2013 г., стр. 1.
               
               
                  
                     (18)
                  ОВ L 347, 20.12.2013 г., стр. 855.
               
               
                  
                     (19)
                  ОВ С 373, 20.12.2013 г., стр. 1.
               
               
                  
                     (20)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).
               
               
                  
                     (21)
                   Датата да се попълни от Парламента преди публикуването в ОВ.